Ime i prezime pripravnika:

Naziv škole u kojoj je pripravnik stažirao:

Ime i prezime mentora pripravnika:

**Pisana priprema za izvedbu nastavnog sata**

Škola u kojoj se polaže stručni ispit:

Ime i prezime predsjednice ispitnog povjerenstva:

Ime i prezime mentorice na stručnom ispitu:

Nadnevak održavanja nastavnoga sata:



|  |  |  |
| --- | --- | --- |
| Obrazac Metodičkih preporuka za ostvarivanje odgojno-obrazovnih ishoda predmetnih kurikuluma i međupredmetnih tema za osnovnu i srednju školu | | |
| **OSNOVNI PODATCI** | | |
| **Škola** | OŠ Bartola Kašića, Zagreb | |
| **Ime i prezime knjižničara** | Evica Tihomirović | |
| **Tema sata:** | **„Zašto je dobro znati tko je autor?“**  Ključne riječi: autori i autorstvo, knjižnični katalog, dobna klasifikacija | |
| **Cilj sata:** | Poučiti učenike kako pronaći osnovne podatke o autoru u knjizi i kako pomoću podataka o autorstvu pronaći knjigu u mrežnom katalogu školske knjižnice, te pomoću signature odrediti mjesto knjige na polici. | |
| **Tip nastavnoga sata:** | Kombinirani: obrada i vježba | |
| **Predmet (ili međupredmetna tema)** | Hrvatski jezik (*Knjižnična pismenost*) | |
| **Za međupredmetnu temu navesti u okviru kojeg nastavnoga predmeta, sata razrednika ili izvannastavne aktivnosti se izvodi.** | Sat hrvatskoga jezika | |
| **Razred** | 5. | |
| **Trajanje** | 1 školski sat | |
| **Mjesto održavanja sata** | Školska knjižnica | |
| **Nastavne metode:**  **Oblici rada:** | Heuristički razgovor, demonstracija, objašnjavanje  Frontalni rad, individualni rad, rad u skupini | |
| **Nastavna sredstva:**  **Pomagala:** | Knjižnična građa, živa riječ knjižničara, slikokaz, mrežni alat Kahoot  Računalo, LCD projektor, pametni telefoni ili tableti | |
| **Odgojno-obrazovni ishod**  **(oznaka i tekst iz kurikuluma predmeta ili međupredmetnih tema objavljenih u NN )** | **HJ A.5.3.** Učenik ovladava osnovnim tehnikama pretraživanja interneta i knjižničnih kataloga  **HJ A.5.4.** Učenik svjesno i točno citira autorsko djelo poštujući intelektualno vlasništvo  **ikt C.2.2.** Učenik uz učiteljevu pomoć ili samostalno djelotvorno provodi jednostavno pretraživanje informacija u digitalnome okružju  **ikt D.2.4.** Učenik izdvaja i razvrstava oznake vlasništva djela i licencije za dijeljenje sadržaja koje treba poštovati  **uku** **D 2.2**. Suradnja s drugima. Učenik ostvaruje dobru komunikaciju s drugima, uspješno surađuje u različitim situacijama i spreman je zatražiti i ponuditi pomoć  **goo C.1.1.** Sudjeluje u zajedničkom radu u razredu | |
| **Ishodi aktivnosti koje se provode na satu:** |  |  |
| **Kognitivni: Učenik** | **Afektivni: Učenik** | **Psihomotorički** |
| * objašnjava pojam autorstva * pronalazi osnovne podatke o knjizi na glavnoj naslovnoj stranici * definira što je to knjižnični katalog * koristi mrežni katalog za rješavanje postavljenih zadataka * nabraja elemente signature koja određuje mjesto knjige na polici | * poštuje autorska i srodna prava * etički pristupa informacijamauvažava tuđa mišljenja * razvija kritičko mišljenje | * čitanje, pisanje, razvoj komunikacijskih kompetencija * informacijsko čitanje * snalaženje u prostoru školske knjižnice |
| **Tijek nastavnog sata** | **Motivacija**  Igra Memory – uparivanjem kartica s naslovima književnih djela i njihovih autora.  Alternativa: Kviz Kahoot o djelima i njihovim autorima (koja su učenici čitali do 4. razreda).  **Najava teme:**  Razgovor o autorima i autorstvu djela koja su učenici čitali.  **Središnji dio sata:**  Obrada novih sadržaja – mrežni katalog školske knjižnice, dobna klasifikacija u školskoj knjižnici, smještaj knjige na polici  **Završni dio sata:**  Utvrđivanje naučenoga. Samovrednovanje – lista za procjenu. | |
| **Opis i ishodi aktivnosti (što rade učenici, a što učitelj/nastavnik)**  **Učenik**  Objašnjava pojam autorstva | **Motivacija 6'**  Na početku sata učenici igraju igru memorije pomoću kartica (10 kartica s naslovima književnih djela i 10 kartica s imenima dječjih pisaca) i tijekom igre moraju upariti književno djelo i njegova autora. Dok učenici rješavaju, knjižničar ih potiče na razmišljanje i pažljivo rješavanje.  Alternativa: Ukoliko u knjižnici na raspolaganju imamo 4-5 računala, učenici će podijeljeni u skupine odigrati kviz u alatu Kahoot u kojima moraju prepoznati autore djela koja su čitali u prva 4 razreda.  Nakon odigrane igre slijedi vođeni razgovor s učenicima o knjigama koje su čitali i koje su ih se posebno dojmile.  **Najava teme:**  Knjižničar pita učenike da li je važno znati tko je autor nekog djela i zašto. Već su na satu HJ govorili o tome tko sve može biti autor, što su autorska prava i njihova zaštita. Kako će u knjižnici najlakše doći do informacije o autorima nekih djela? Može li im ta informacija pomoći da sami pronađu neko djelo na polici? Ovo će biti tema današnjega sata. | |
| **Učenik:**  pronalazi osnovne podatke o knjizi na naslovnoj stranici  Definira što je to knjižnični katalog  Koristi mrežni katalog školske knjižnice za rješavanje zadatka  Objašnjava principe dobne klasifikacije  Nabraja elemente signature i pomoću njih samostalno određuje signaturu knjige | **Središnji dio sata: 35'**   1. **Objašnjavanje i demonstracija 3'**   Uz pomoć knjiga s popisa lektire za 5. razred knjižničar pokazuje gdje se nalaze najvažniji podaci o knjizi i koji su to podaci: autor, ilustrator, prevoditelj, nakladnik i godina izdanja. Pita učenike zašto je važno navoditi podatke o knjizi koju čitaju za lektiru?  Učenici su raspoređeni u 5 skupina i svaka skupina na stolu ima po jedan primjerak lektirnoga naslova (po mogućnosti su to različita izdanja iste knjige).   1. **Samostalni rad učenika 2'**   Svaka skupina mora pronaći glavnu naslovnu stranicu i pronaći osnovne podatke o kojima će predstavnik skupine izvijestiti ostale učenike. Primjećuju da imaju iste knjige, ali su različitih izdanja i razlikuju se po prijevodu, ilustracijama, godini izdanja.   1. **Objašnjavanje i demonstracija 9'**   Knjižničar na primjeru letaka trgovačkih kuća objašnjava značenje pojma „katalog“ – popis svega što možemo kupiti u nekoj trgovini uz kratak opis pojedinog proizvoda. U školskoj knjižnici je mnogo knjiga i u svakom trenutku moramo znati imamo li neko djelo u školskoj knjižnici, gdje je ono smješteno i status (posuđeno ili slobodno). Katalog je popis svega što imamo u školskoj knjižnici i može se pregledavati preko mreže.  Pokazuje učenicima mrežni katalog školske knjižnice koji mogu pronaći na web stranicama škole i objašnjava elemente pomoću kojih možemo pretraživati: autor (obavezno se napominje da se pretražuje preko prezimena i zašto, te značenje zareza kod pretraživanja); naslov djela, ključna riječ. Objašnjava i zašto postoji više zapisa za isto djelo (različita izdanja).   1. **Istraživački rad učenika 7'**   Učenici su raspodijeljeni u 5 skupina od kojih svaka ima na raspolaganju po jedno prijenosno računalo i rješavaju postavljene zadatke. Svaka skupina ima zadaću pretražiti knjižnični katalog i odgovoriti na postavljena pitanja (svaki učenik u skupini rješava po jedan zadatak) – trebaju pronaći imamo li neko djelo u knjižnici (pretraživanje preko autora) i da li je slobodno za posudbu, pronaći bar 3 djela nekog autora (zadanog), pretražiti tko je autor nekog djela. Svih 5 skupina ima iste zadatke, te će po završetku aktivnosti svaka skupina morati odgovoriti na 1 zadatak, a ostali provjeravaju jesu li točno riješili.   1. **Objašnjavanje i demonstracija 9'**   Sve knjige u školskoj knjižnici i na dječjim odjelima narodnih knjižnica smještene su prema određenom principu - knjižničar objašnjava dobnu klasifikaciju i pojam signature koja se sastoji od 3 osnovna elementa i ona određuje mjesto knjige na polici. Pri tome knjižničar pokazuje knjige koje na poleđini imaju svoju signaturu i objašnjava kako je učenici sami mogu izraditi ukoliko znaju autora i naslov djela. Ponovno na kataložnom zapisu pokazuje mjesto na kojemu se nalazi signatura i da nam je ona putokaz za pronalaženje knjige na polici.   1. **Rad učenika u skupini 5'**   Svaka skupina učenika dobit će 5 knjiga koje su na popisu lektire za 5. razred i zadatak je izraditi signaturu za svaku od njih i poredati knjige kako bi one stajale na polici.  Po završetku aktivnosti, učenici po skupinama objašnjavaju kako su riješili zadatak. Ostali pažljivo prate i upozoravaju na eventualne pogreške.  **Završni dio sata 3'**  Provjera usvojenih znanja: Plickers kartice  Evaluacijski listić za samovrednovanje – zadovoljstvo radom u skupini - vrednovanje kao učenje | |
| **Sadržaji koji se koriste u aktivnostima** | *Motivacijski dio sata*  Za motivaciju koristi se igra memorije na karticama  Alternativno: <https://create.kahoot.it/details/autori-i-citiranje-izvora/6d364c2c-182b-4099-8a69-a0cdffeb35c5>  *Središnji dio sata*  <http://os-bartola-kasica-zg.skole.hr/skola/knjiznica>  Knjige iz fonda školske knjižnice  *Završni dio sata*  <https://get.plickers.com/> | |
| **Primjeri vrednovanja za učenje, vrednovanja kao učenje ili naučenog uz upute** | Vrednovanje za učenje:  Učenici prate izlaganje skupina nakon rješavanja zadatka i bilježe gdje su pogriješili  Vrednovanje kao učenje:  Procjenska lista za samovrednovanje rada u skupini  Vrednovanje naučenog:  Plickers kartice | |
| **Razrađeni problemski zadaci, zadaci za**  **poticanje kritičkog razmišljanja, kreativnosti i/ili istraživački zadaci; ovisno o predmetu i nastavnoj temi** | 1. Zadaci za istraživački rad: 2. Imamo li u školskoj knjižnici koje djelo Hrvoja Hitreca? 3. Koliko naslova autora Mladena Kopjara imamo u školskoj knjižnici? 4. Koliko primjeraka knjige „Matko na štakama“ imamo u školskoj knjižnici? 5. Koliko knjiga „Charlie i tvornica čokolade“ je slobodno za posudbu? 6. Tko je autor knjige „Priče bez kraja?“ | |
| **Poveznice na više odgojno-obrazovnih ishoda različitih predmeta ili očekivanja**  **međupredmetnih tema** | Hrvatski jezik, Likovna kultura, Glazbena kultura, Informatika | |
| **Prijedlozi vanjskih izvora i literature** | Knjige koje koristimo za uvježbavanje izrade signature:   1. Pilić, Sanja: Mrvice iz dnevnog boravka 2. Gavran, Miro: Sretni dani 3. Gavran, Miro: Zaljubljen do ušiju 4. Matošec, Milivoj: Strah ulici lipa 5. Dahl, Svend: Charlie i tvornica čokolade | |
| **Korišteni izvori u pripremanju sata** | Škola za život <https://skolazazivot.hr/> (pristupljeno 1.12.2019.) | |